സംസ്ഥാനത്ത് വാക്സിന് ക്ഷാമം രൂക്ഷം, പല ജില്ലകളിലും വാക്സിന് സ്റ്റോക്ക് തീര്ന്നെന്ന് ആരോഗ്യമന്ത്രി തിരുവനന്തപുരം: സംസ്ഥാനത്ത് പല ജില്ലകളിലും കൊവിഡ് പ്രതിരോധ വാക്സിന് സ്റ്റോക്ക് തീര്ന്നതായി ആരോഗ്യമന്ത്രി വീണാ ജോര്ജ് അറിയിച്ചു. ഇതോടെ പല ജില്ലകളിലും വാക്സിനേഷന് നിലച്ച സ്ഥിതിയാണ്. തിരുവനന്തപുരത്തും കൊല്ലത്തും വാക്സിന് ക്ഷാമത്തെ തുടര്ന്ന് ഇന്ന് സര്ക്കാര്തലത്തില് വാക്സിനേഷന് നടന്നിരുന്നില്ല. ദേശീയ ശരാശരിയേക്കാള് കേരളത്തിലെ വാക്സീനേഷന് തോത് കൂടുതലാണ്. തിരുവനന്തപുരം ഉള്പ്പടെ പല ജില്ലകളിലും വാക്സീന് സ്റ്റോക്ക് ഇല്ല. പൂര്ണമായ കണക്ക് ലഭ്യമായിട്ടില്ല. നിലവിലെ സാഹചര്യം കേന്ദ്രത്തെ അറിയിച്ചിട്ടുണ്ട്. നിരന്തരം അവരെ ബന്ധപ്പെടുന്നുണ്ട്. കൂടുതല് വാക്സീന് ആവശ്യപ്പെട്ടിട്ടുണ്ട്. കേരളത്തിലെ കണക്ക് സുതാര്യമാണെന്നും അടുത്ത മാസം 60 ലക്ഷം ഡോസ് വാക്സീന് ആവശ്യമുണ്ടെന്നും മന്ത്രി പറഞ്ഞു. അമ്ബത് ശതമാനത്തോളം പേര്ക്ക് രോഗം വരാതിരുന്നത് സംസ്ഥാനത്തിന്റെ കൊവിഡ് പ്രതിരോധത്തിന്റെ നേട്ടമാണെന്നും മന്ത്രി പറഞ്ഞു. സംസ്ഥാനത്ത് 45 വയസിന് മുകളില് ഉള്ള 76 ശതമാനം പേര്ക്ക് ഫസ്റ്റ് ഡോസ് വാക്സീന് നല്കാനായെന്ന് മന്ത്രി പറഞ്ഞു. 35 ആളുകള്ക്ക് രണ്ട് ഡോസും നല്കാനായി. ജൂലായ് 18ന് ശേഷം കുറച്ച് കൂടി വാക്സീന് ലഭിച്ചിരുന്നു. കിട്ടിയത് അനുസരിച്ച് വാക്സീന് നല്കാനായി. പല ജില്ലകളിലും വാക്സീന് സ്റ്റോക്ക് തീര്ന്നു. വാക്സിന് വാങ്ങി തരേണ്ടവര് തന്നെ കുറ്റം പറയുന്നതില് അര്ത്ഥമില്ലെന്നും മന്ത്രി പറഞ്ഞു. കേന്ദ്ര സര്ക്കാരിന്റെ വെബ്സൈറ്റ് അപ്ഡേറ്റ് ആകാത്തത് കൊണ്ടാണ് കേരളത്തിലെ വാക്സീന് സ്റ്റോക്ക് കാണിക്കാന് പറ്റാത്തത്. കേരളത്തില് ടി.പി.ആര് കൂടുന്നത് പ്രതീക്ഷിക്കപ്പെട്ടതാണ്. സങ്കീര്ണതകള് ഒഴിവാക്കി നിയന്ത്രിച്ചു കൊണ്ടുപോകുന്നതായിരുന്നു കേരളത്തിന്റെ രീതിയയെന്നും മന്ത്രി വാര്ത്താസമ്മേളനത്തില് പറഞ്ഞു.